google/wiki40b huggingface dataset:
Kongsberg Defence Systems

Historie

I 1814 ble Kongsberg Våpenfabrikk opprettet, som et svar på landets løsrivelse og en forsikring på å sikre fremtidige interesser og verdier.
På slutten av 1800-tallet ble Krag-Jørgensen-geværet lansert, kanskje Kongsberg Våpenfabrikks mest kjente produkt.
Kongsberg Våpenfabrikk var en sentral aktør i oppbyggingen av norsk industri etter andre verdenskrig. I perioden fra 1960 og fram til 1987 utviklet selskapet seg fra å være en bedrift med hovedfokus på mekanisk produksjon til en bedrift med egen produktutvikling og satsing på flere markeder.  Produktspekteret omfattet forsvarsmateriell, bildeler, energiforsyning, data, offshore, luftfart og romfart.
I 1987 ble Kongsberg Våpenfabrikk restrukturert, og all sivil virksomhet ble solgt.  Forsvarsvirksomheten ble videreført i selskapet Norsk Forsvarsteknologi AS, som dannet grunnlaget for Kongsberg Gruppen.  KDS er en del av dette konsernet, ved siden av Kongsberg Maritime, Kongsberg Protech Systems og Kongsberg Digital.
Revue des deux Mondes

Historie

Revue des deux Mondes ble grunnlagt av Prosper Maurois og Ségur-Dupeyron, og kom ut med første utgave 1. august 1829. Dette ufarlige bladet med undertittelen Journal des voyages ble kjøpt av en ung trykker, Auguste-Jean Auffray, som overbeviste romkameraten på lærestedet de gikk på François Buloz til å redigere det: bladet la opprinnelige vekt på reiser og utenrikspolitikk, men skiftet raskt fokus; ifølge nettsiden, skulle den «skape en kulturell, økonomisk og politisk bro mellom Frankrike og USA», den gamle verden og den nye. Det ble kjøpt i 1931 av Charles Buloz, som var redaktør til 1877. En annen innflytelsesrik redaktør for tidsskriftet var Ferdinand Brunetière (etter 1893).
Blant de tidlige regelmessige bidragsyterne som etablerte tidsskriftets renommé som en stemme innen liberal elite-haute culture var Albert de Broglie, François Guizot, Jacques Nicolas Augustin Thierry, Ludovic Vitet, Paul-François Dubois, litteraturkritikerne Charles Augustin Sainte-Beuve og Gustave Planche, og Jean-Jacques Ampère.
Friidrett under Samveldelekene 2018 – 1500 meter menn (T54)

1500 meter for menn (T54) for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 9. og 10. april 2018. Øvelsen var også åpen for utøvere i klassen T53.

Første runde

Første runde bestod av to heat, der de tre beste i hvert heat (Q) og de fire raskeste for øvrig (q) gikk videre.
Benin

Naturgeografi

Det er tropisk klima i nord, og tørrere mot sør. Terrenget er for det meste flate sletter med noen åser og lave fjell. Landets høyeste punkt er Mont Sokbaro med 658 moh.

Språk

Fransk er offisielt språk.  Språkene fon og joruba snakkes mye i sør, mens i nord er det minst seks store stammespråk.

Historie

Dahomey, forløperen til det moderne Benin, var et kongerike som oppsto på 1600-tallet. Gangnihessou blir sett på som den første kongen. Et velorganisert militære gjorde det til et stabilt og mektig kongedømme i regionen. Dahomey var involvert i den transatlantiske slavehandelen idet krigsfanger ble solgt til europeiske oppkjøpere og ble til en av hovedinntektskildene for riket. Territoriet ble en fransk koloni i 1872 og ble uavhengig 1. august 1960. 
Ustabilitet og en rekke militærregjeringer preget det første tiåret etter uavhengigheten til Mathieu Kerekou overtok regjeringen og innførte marxistisk-leninistiske prinsipper i 1972. På 1980-tallet gikk han ut av militæret og ledet etter 1989 landet mot et representativt demokrati. Han tapte valget i 1991 og hans tidligere statsminister Nicephore Soglo ble president.
Kerekou vant de neste to valgene i 1996 og 2001. Han fratrådte embedet etter sin andre periode og ble etterfulgt av den uavhengige kandidaten Thomas Yayi Boni.

Politikk og administrasjon

Benin er en republikk med flerpartisystem. De gikk bort fra den offisielle linjen med marxist-leninisme i 1989 og har stemmerett for alle fra fylte 18 år. Landet fikk sin første kvinnelige utenriksminister da Mariam Aladji Boni Diallo overtok vervet 10. april 2006. For oversikt over Benins regjeringssjefer, se: liste over Benins statsministere.

Helsevesen

Igjennom 1980-årene hadde mindre enn 30 prosent av Benins befolkning tilgang til helsevesenet. Benin hadde en av verdens høyeste barnedødelighetsrater for barn under fem år. Dødeligheten lå på 203 døde per 1000 fødsel. Kun en av tre mødre hadde tilgang helsestasjoner for barn.

Kultur

Man tror at voodoo stammer fra Benin og ble overført til Brasil, Karibia og deler av Nord-Amerika med slavehandelen. Cirka 70 % av befolkningen i landet praktiserer denne religionen, som siden 1992 har vært anerkjent som en av de offisielle religionene.
Huairen

Huairen (kinesisk: 怀仁县; pinyin: Huáirén Xiàn) er et fylke i provinsen Shanxi i Folkerepublikken Kina. Det er del av byprefekturet Shuozhou.
Befolkningen var på 244 324 innbyggere i 1999.

Samferdsel

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
Diadora (slekt)

Utseende

Små til middelsstore, avlange, matt mørkbrunlige praktbiller. Hodet er forholdsvis stort og bredt, antennene ganske korte. Pronotum er kort og bredt, dekkvingene gjerne lange og smale, beina ganske korte. Oversiden er noe ujevn med hårlignende skjell.

Utbredelse

Slekten er utbredt i Sør-Amerika (i alle fall Argentina).
Christian Skredsvig

Bakgrunn og virke

Han var sønn av Erich Hansen Ihleneie Glosimot og Berthe Karine Nilsdatter Garaas, men endret etternavnet sitt til Skredsvig ca. 1870. De var mange søsken og familien var fattig, så Christian fikk kun fullført omgangsskolen
15 år gammel fikk han gratisplass på Eckersbergs tegne- og malerskole i Christiania. Han studerte senere i København, ved Akademie der Bildenden Künste München og i Paris. I 1881 vant han, som eneste norske kunstner, gullmedalje for maleriet Une ferme a Venoix (En bondegård i Venoix) ved Salongen i Paris.
Etter mange år i Paris flyttet han i 1886 hjem til Norge og gården Fleskum i Bærum, hvor han sammen med kunstnervenner var med på å innlede nyromantikken i norsk malerkunst under Fleskumsommeren samme år. Skredsvigs mest kjente maleri Seljefløiten er malt ved Dælivannet i Bærum.
31.08.1882 giftet han segmed borgerdatteren Margaret Ann "Maggie" Plahte fra Høvik, men ble skilt fra henne i 1898. De hadde ett barn sammen som døde i 1885. Etter skilsmissen flyttet han til Eggedal i Sigdal kommune hvor han etterhvert bygget sitt hjem Hagan. 15.07.1898 giftet han seg med den yngre tjenestepiken Beret Knudsdatter Holt fra Eggedal og de fikk fire barn sammen. Eggedalsnaturen ga Skredsvig ro og inspirasjon. Kjente malerier fra Eggedal er Vår i Hagan, Idyll og Jupsjøen. I 1896 flyttet også Skredsvigs gode venn fra studietiden i München, kunstneren Theodor Kittelsen, til Sigdal.
Skredsvig skrev også bøker. I 1908 utgav han minneboken Dage og Nætter blandt Kunstnere, senere fulgte romanene Møllerens Søn (1912) og Evens hjemkomst (1916). Samleverket Romaner og Fortællinger utkom i tre bind i 1924 med romanene og ett bind fortellinger. I senere utgaver av selvbiografien er også Det gamle skilderi (1921) inkludert.
Skredsvig ble boende i Hagan i Eggedal frem til sin død i 1924. Hagan er siden 1970 et museum over Skredsvigs liv og kunst. Sammen med Kittelsens hjem Lauvlia markedsføres egnen som «Kunstnerdalen».
15. oktober

Navnedag

Hedvig, Hedda.
Navnedagen er etter den hellige Hedvig av Schlesien, gift med Hertug Henrik 1. av Polen. Hun ble skytshelgen for Polen og Berlin, hennes minnedag er egentlig 16. oktober.
Carretera Federal 95D

Veien

Veistrekningen består av 4-felts motorvei av forholdsvis god standard.
Blekksprut (film)

Handling

Filmen handler om en kjempemessig menneskeetende blekksprut. Myndighetene vil holde dens eksistens hemmelig, mens andre arbeider for å gjøre dens eksistens kjent. Den lever og tyranniserer mennesker ved USAs vestkyst. Spekkhoggere settes til slutt inn i kampen for å tilintetgjøre monstret.
Macrophysis

Utseende

En meget stor (80-over 100 millimeter), slank, brunlig trebukk. Det er betydelig forskjell mellom kjønnene, hannene er slankere enn hunnene med lengre bein og antenner. Forkroppen er svart. Hodet er rektangulært med forholdsvis små, litt utstående fasettøyne og litt forstørrede kjever. Antennene er slanke, rundt to tredjedeler så lange som kroppen hos hunnene og tydelig lengre enn kroppen hos hannene. Det første leddet er kraftig og konisk, det andre ganske lite og knappformet, det tredje leddet er langt og rørformet, leddene lenger utover gradvis minkende i størrelse. Ledd tre til fem har kraftige, tornelignende børster på innersiden. Pronotum er nærmest klokkeformet med noen skarpe pigger langs ytterkanten, nær midten med to blanke knøler. Dekkvingene er uvanlig lange, gulbrune, med stumpvinklede "skuldre" og avrundede spisser. Hver dekkvinge har tre fine, opphøyde lengderibber. Beina er temmelig lange og tynne, svarte, med skarpe torner på innersiden av lår og legger.

Levevis

Larvene lever i død ved, utviklingstiden er flere år.

Utbredelse

Arten er utbredt på Filippinene.
Trøndersk Mesterskap (populærmusikk)

Trøndersk Mesterskap (gjerne bare «Trøndersk» eller TM) er en konkurranse for artister og musikkgrupper i Trøndelag. Det første «Trøndersk» ble arrangert i 1962 av Rosenborg Ballklub og konkurransen er i dag sannsynligvis verdens lengstlevende uavbrutte konkurranse i populærmusikk. Fra og med 2016 har konkurransen gått under forkortelsen «TM:Live». 
Gjennom historien har bortimot 2000 band, ca 10 000 musikanter deltatt, hvorav flere senere har oppnådd  anerkjennelse i både inn- og utland.

Historikk

Fra 1962 til utpå 1990-tallet ble Trøndersk arrangert med en kvalifisering, hvor de 10 beste bandene gikk videre til en finale. Enkelte år på 1970- og 1990-tallet var deltagelsen så stor (mellom 50 og 100 band), at man arrangerte en kvalifisering i hvert fylke (Nord- og Sør-Trøndelag) før finalen ble avviklet i Trondheim.
Fra utpå 90-tallet til 2015 ble konkurransen avviklet over en aften, hvor hvert band spiller én låt, men fra og med 2016 ble ordningen med kvalifiseringer gjeninnført.
Trondheim har helt siden starten i 1962 vært byen hvor Trøndersk har blitt avholdt, da bortsett fra de gangene det har vært egen kvalifisering i Nord-Trøndelag, hvor arrangementstedet har vært enten i Namsos eller Steinkjer.
Da det første Trøndersk gikk av stabelen i 1962 og i flere tiår frem var pop og rock betegnelser som stort sett dekket alt av populærmusikk. Og Trøndersk Mesterskap skiftet oppgjennom på hvilken av disse sjangrene som har blitt frontet. Frem til 2015 og tilbake ca 25 år har arrangementet vært kjent som Trøndersk Mesterskap i Pop og Rock.
På bakgrunn av stadig økende bredde i de påmeldtes sjangergrunnlag ble endingen i 2016 endret til ":Live".

Kåring av vinner

Vinneren i Trøndersk blir avgjort gjennom poengfordeling fra et dommerpanel satt sammen av profilerte musikere og musikkjournalister, samt publikumsstemmer.

Arrangører

Trøndersk ble startet av Rosenborg for å skaffe inntekter til klubben, deretter tok Popklubben og videre Røde Kors over i noen år. På 1970-tallet ble Tore Lande, i dag president for Global Battle of the Bands som han grunnla etter tusenårsskiftet, arrangør for mesterskapet.  Fra 1984 til 2011 var det Jens O. Sunde som holdte konkurransen vedlike og i anledning 50-årsjubilumet arrangerte denne en jubileumskonsert med vinnere fra alle fem tiår i Olavshallen i Trondheim. Sunde hadde tidligere uttalt i media at han i hvert fall skulle sørge for mesterskapets overlevelse til det hadde nådd 50 år, og med Trøndersk Mesterskap 2011 med medfølgende jubileumskonsert hadde han overholdt denne lovnaden. Siden 2011 har John Otto Sunde stått som ansvarlig for Trøndersk.
Ephoria

Utseende

Middelsstore, lyst gråbrune silkespinnere.

Utbredelse

Slekten forekommer fra Belize i nord til Brasil i sør.
Vi bare spør

Vi bare spør er en norsk kunnskapskonkurranse for gymnaselever som ble sendt på NRK Radio fra 1970 til 1991. Her ble hver videregående skole som deltok representert av tre elever. Programmet ble ledet av Svein Wiel Jørgensen de første 15 årene.
Premien det første året var 1000 kr. til hver av de tre elevene på det vinnende laget i finalen. I 1991 var premien på 4000 kr.
Programmet erstattet den mer pensumorienterte kunnskapskonkurransen Hvem vet mest?
Første sending gikk på lufta onsdag den 14. oktober 1970.
Baaba Maal

Liv og virke

Det var meningen at Baaba Maal skulle bli fisker som sin far, men under innflytelse av familiens gawlo, den blinde gitaristen Mansour Seck, konsentrerte Baaba seg om å lære av lokale musikere, særlig av moren som var en god amatørsanger. Han studerte musikk ved universitetet i Dakar fra 1974, og et stipend gjorde det senere mulig å studere ved Beaux-Arts i Paris.
Da moren døde i 1984, vendte Baaba Maal tilbake til Senegal for godt. I 1985 grunnla han det ni mann sterke bandet Daande Lenol («Folkets røst»). Blant medlemmene var Mansour Seck og Mbassou Niang. Baaba Maal forsøkte å utvikle en musikk som lå nær sine musikalske røtter, blant annet ved å ta i bruk de tradisjonelle instrumentene kora og tama, men også med moderne elementer, som elektriske gitarer. I 2001 samarbeidet han med Hans Zimmer om å skrive musikken til filmen Black Hawk Down og sang på fire av sporene.
Baaba Maal tilhører tukulor-folket (også kalt haalpulaar) og synger hovedsakelig på morsmålet pulaar, et språk i fulfulde-gruppa – iblant på andre afrikanske språk, fransk og engelsk.
Hassela

Navnets opprinnelse

Det råder usikkerhet rundt sognenavnets opprinnelse, og dermed også  betydningen. Én forklaring er at Hassela er koblet til tresorten hassel. Dette er riktignok ganske vagt, siden hassel ikke vokser i sognet. 
Et annet forsøk på tolkning kan gjøres ved å dele opp navnet Hassela i to, der den siste delen (-sel, -sal, -sall, -sale eller -sala) betyr boplass. Ordet sal betyr opprinnelig «hus med et eneste stort rom». Den første delen, ha- eller had-, betyr «kjemper» og tilsvarer det gammelnordiske ordet hödr, genitiv hadar. Hassela kan således bety Hadarnas boplats. Navnets tilblivelse kan ha med vestnordisk innvandring til området på 400-tallet e. Kr. på grunn av bygdens rike forekomst av myrmalm og pelsdyr. Det i dag norske Hadeland, kan ses i sammenheng med denne forklaringsmodellen. Opprinnelsen til navnet bør kunne tolkes parallelt med den for byen Norrhassel, som av og til også kalles bare Hassel, i Medelpad, ut fra den geografiske beliggenheten og fellestrekk gjennom historien. 
Det finnes også et sagn i sognet om en kjempe kalt Hadunf. Forklaringen til sognets navn kan også ligge her.

Historie

Hassela sogn ble på 1600-tallet preget av stor innflytting fra Finland av såkalte skogfinner.

Kuriosa

Vilhelm Mobergs roman Utvandrerne er delvis basert på en dagbok skrevet av en hasselabeboer. De frøene som ble satt i romanen, da Karl-Oskar og Kristina befant seg i Amerika, kommer fra et epletre av Astrakan. Dette modertreet finnes fortsatt (2007) på gården Joris i Hassela sogn.
Kirgisistans nasjonalbank

Kirgisistans nasjonalbank (kirgisk: Кыргыз Республикасынын Улуттук Банкы, engelsk: National Bank of the Kyrgyz Republic) er sentralbanken i Kirgisistan. 
Sentralbankens hovedmålsetting er nedfelt i sentralbankloven fra 1997, og er å opprettholde prisstabilitet, ved bruk av passende pengepolitiske tiltak.
Kirgisistan hadde inflasjon på 37% i år 1999, og har vært ustablit utover på 2000-tallet, med en topp i 2008 på 24,5 % inflasjon. I 2017 hadde de 3,8%
Pr august 2018 er Tolkunbek Abdygulov sentralbanksjef. Han ble første gang utnevnt til fungerende sentralbanksjef 7. mai 2014. Han overtok da etter Zina Asankojoeva, som var sentralbankens første kvinnelige sentralbanksjef.
Spesialisten

Handling

Ray Quick er en tidligere bombespesialist for CIA som nå bruker sine ferdigheter som leiemorder. Han ferskeste oppdrag er å hjelpe den hevnlystne kvinnen May Munro. Målet hennes er å få drept Miamis narkobaron Joe Leon, mannen som drepte hennes familie da hun var liten. Han bryter sitt løfte om å aldri møte en klient ansikt til ansikt. Etterhvert oppdager han at det er noe som ikke stemmer og han opplever å ha havnet i en felle. Det viser seg blant annet at seg at en mann ved navn Ned, som var Rays halv-psykopatiske kollega fra tiden i CIA, nå arbeider for gangsterens sønn. Det blir en uunngåelig konfrontasjon mellom nåtid og fortid.

Anmeldernes mening

Spesialisten ble forholdsvis dårlige mottatt av kritikerne, noe som gjenspeiles i at den bare har fått 7 % på Rotten Tomatoes, men alikevel såpass som 2,5 av 4 filmruller på Film Max. Den amerikanske filmkritikeren Roger Ebert gav den 2 av 4 stjerner.
VG gav den terningkast fire, Aftenposten tre og Dagbladet to.

Økonomi og popularitet

Til tross for negative anmeldere ble den en moderat kommersiell suksess. Den spilte inn drøyt $170 millioner på verdensbasis, hvorav $57 millioner i USA alene.
Produksjonskostnadene var på ca $45 millioner.

Priser

Den ble tildelt to Razzie Awards - for verste kvinnelige hovedrolle (Stone) og verste filmpar (Stone og Stallone). Den ble ytterligere nominert til tre (verste film, verste mannlige hovedrolle og verste birolle).
Koji Tanaka

Japans herrelandslag

Koji Tanaka spilte 20 landskamper for Japans herrelandslag.
Bothynus cribrarius

Utseende

En middelsstor (ca. 20 millimeter), nokså bred, blank, mørkt rødbrun hornbille. Hodet er uten horn. Hannen har en liten, rund grop foran på pronotum, med en liten knøl ved forkanten. Pronotum er ganske fint og spredt punktert. Dekkvingene har nokså kraftige punktrekker. På beina har for-leggene tre store, skarpe tenner.

Levevis

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er kjent fra Brasil.
Sognekommune

Sognekommune var et underkommunal administrativt nivå i Norge fra 1837 til kommunestyrevalget 1947, opphevet ved lov av 15. desember 1950. Den var basert på kirkesognene som geografisk enhet. De enkelte kommunene kunne opprette sognekommuner og delegere oppgaver til dem. De endringene i kommunestruktur i Norge som skjedde fra 1838 til 1930, skjedde hovedsakelig ved at større kommuner ble delt opp i samsvar med grensene for sognekommunene.
Det første resultat av Schei-komiteens arbeid omkring 1960 var oppheving av enheten sognekommune.
Rygge flystasjon

Rygge flystasjon er en flystasjon i Rygge og Råde kommuner, cirka ti kilometer fra Moss i Østfold. Med 500 tilsatte (2014) var Rygge flystasjon en av Luftforsvarets største avdelinger og en av  de største arbeidsplassene i regionen.
I november 2004 fikk Luftforsvaret konsesjon av Samferdselsdepartementet til på Rygge flystasjon å anlegge, drive og inneha den sivile lufthavnen Moss lufthavn, Rygge. I 2007/2008 åpnet Rygge for sivil luftfart. Norwegian Air Shuttle var det første flyselskapet på Moss lufthavn, og per 2013 var Ryanair det største flyselskapet ved lufthavnen.
Rygge er vertsbase for Luftoperativt inspektorat, Luftforsvarets utviklings- og kompetansesenter, Forsvarets logistikkorganisasjon (FLO/Base Viken), flygeskolens seleksjonssenter, Oslofjordens heimevernsområde (HV-01) og Forsvarsbygg.
Den flyoperative avdelingen på Rygge var 137 Luftving, med 720 skvadrons Bell 412SP-helikoptre og 717 skvadrons DA-20 Jet Falcon. I tillegg hadde 330 skvadron et detasjement med redningshelikopter av typen Sea King.
Det var i lang tid jagerflyskvadroner stasjonert på Rygge, men i 2002 ble 332 skvadron flyttet til Bodø hovedflystasjon. 
330 skvadron hadde et detasjement på Rygge med et redningshelikopter av typen Sea King. 717 skvadron med sine tre DA-20 fly var også stasjonert på Rygge. 720 skvadron ble i 1973 flyttet fra Gardermoen flystasjon til Rygge. I 1989 fikk 720 skvadron byttet ut sine UH-1B helikopter med seks Bell 412SP.
14. juni 2012 vedtok Stortinget å legge ned Rygge flystasjon som flystasjon. 137 luftving ble lagt ned i august 2014. Imidlertid er Rygge fortsatt base for Heimevernet og Luftforsvarets ledelse frem til 2019–2020.
Allocoeliini

Utseende

Disse gullvepsene mangler metalliske farger men er gulaktige til svarte. På bakkroppen vises bare to ryggplater (terga) og tre bukplater (sterna).

Utbredelse

Gruppen finnes bare i det sørlige Afrika (Sør-Afrika, Namibia og Zimbabwe).
Vinylester

Vinylester er en form for hard plast som erstatter polyester i konstruksjoner med høyere krav til holdbarhet og kjemikalierens, men også økt holdbarhet i vann. 
Vinylester brukes i båtbygging av karbonfiber.
Alluitsoq

Alluitsoq (også kalt Agdluitsoq og Lichtenau) er en liten bygd i Nanortalik kommune, som er Grønlands sydligste kommune.
Navnet Alluitsoq betyr «som er uten selens pustehull i isen», og det danske navnet Lichtenau kommer fra den elven som renner gjennom bygda.
Bygda har pr 2007 kun seks innbyggere. Den ble etablert som en misjonsstasjon i 1774, og mange av de bygningene som ble satt opp den gang finnes fortsatt, bl.a. presteboligen. Presteboligen ble kjøpt i 1942 av stiftelsen «Gertrud Rask Minde», og ble brukt til barnehjem fram til ca. 1980.
I 2007 innvilget Finansutvalget i Landstinget 2,8 millioner til å bygge ny anløpsbro med tilhørende infrastruktur, bl.a. et nytt vannverk. Dette er nødvendig for å kunne renovere verneverdige bygninger her, som er et nødvendig steg for å etablere turistfasiliteter her. Renoveringen blir etablert som et lærlingeprosjekt. Målet er å etablere et kultur-, utdannings- og konferansesenter her. Det danske fondet Realdania står som investor i dette prosjektet.
Dødsmaskinen

Handling

John Kirby (Brian Libby) har problemer med nervene, og en dag bryter han sammen, går amok og dreper to mennesker med øks. Under den etterfølgende arrestasjonen blir han livstruende skadet av politiet. En lege, Philip Spires, redder imidlertid livet hans med et nytt forsøksmedikament. Bivirkningen er at medikamentet endrer hans cellestruktur slik at han nærmest blir usårlig. Sinnssykdommens hans forsterkes ytterligere, og helt uten kontroll over egne handlinger rømmer han fra sykehuset og begynner å myrde for fote. Byens sheriff, Dan Simmens (Chuck Norris), får i oppgave å stoppe ham. En oppgave som synes meget vanskelig.

Om filmen

Filmen ble dårlig mottatt av Varietys filmanmelder.
Dødsmaskinen ble ikke satt opp på norske kinoer, men ble utgitt på video av VCM rundt 1983-84. Denne videoutgivelsen var en klippet versjon på rundt 95 minutter som fikk tittelen Dødsmaskinen.
Filmen ble i 2009 nyinnspilt som Indestructible. Denne ble lansert direkte på video i USA og er svært lite kjent.
Uusi Kiss

Uusi Kiss (tidligere Kiss FM) var en kommersiell finsk radiostasjon etablert i 1995 og eid av SBS Broadcasting. I 2007 ble stasjonen lagt ned og en ny stasjon ved navn The Voice erstattet den. 
Målgruppen for stasjonen Uusi Kiss var for lyttere mellom 15 og 35 år. 
Uusi Kiss må ikke forveksles med radiokanalen Kiss FM, som ble startet i Finland i februar 2016 av Bauer Media Oy. Nye Kiss FM er en videreføring av stasjonen The Voice, men ellers er det bare navnet denne stasjonen har til felles med radiostasjonen som eksisterte fra 1995 til 2007.